b'\n_START_ARTICLE_\nAndrej Fabjan\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudiral je agronomijo in kon\xc4\x8dal vi\xc5\xa1je\xc5\xa1olski \xc5\xa1tudij na Biotehni\xc4\x8dni fakulteti v Ljubljani. Od prvih lokalnih volitev, ki so bile leta 1994, pa do leta 2010 je  opravljal funkcijo \xc5\xbeupana ob\xc4\x8dine \xc4\x8crnomelj. Leta 1996 je na listi Slovenske ljudske stranke kandidiral tudi na dr\xc5\xbeavnozborskih volitvah in bil izvoljen za poslanca. Tudi na naslednjih dr\xc5\xbeavnozborskih volitvah je bil izvoljen in delo poslanca opravljal \xc5\xa1e en mandat. Leta 2008 je Andrej Fabjan v dr\xc5\xbeavnem zboru nadomestil tragi\xc4\x8dno preminulega poslanca SLS Kristijana Janca. Leta 2009 je izstopil iz SLS._NEWLINE_Na dr\xc5\xbeavnozborskih volitvah leta 2011 je kandidiral na listi LDS.'